**4. melléklet: Több tonna és úszik** (*A felvételeket Sarkadi Ferenc készítette)*

**A) Alufólia: hol úszik, hol nem**

1. Vágjatok ki alufóliából két, 10x15 cm-es darabot!

2. Hajtogassatok az alufóliából két egyforma hajót!

Csónak hajtogatása: <https://hu.pinterest.com/pin/504051383279385628/>

3. Helyezzétek a hajókat a kádba!

4. Figyeljétek meg a hajók mozgását a víz felszínén! Jegyzeteljetek!

5. Vegyétek ki a hajókat a kádból!

6. Az egyik hajót gyűrjétek össze minél kisebbre, majd tegyétek a vízbe!

7. A másik hajót szintén gyűrjétek össze minél kisebbre, de a víz felszíne alatt!

8. Figyeljétek meg a két összegyűrt alufólia eltérő viselkedését, keressetek magyarázatot!

Alufóliából hajtogatott hajó



Az összegyűrt alufólia hajók: a víz alatt összegyűrt hajó elsüllyed!



**B) A gyurmagolyó és a gyurmahajó**

1. Egy üvegpoharat állítsatok egy tálba, majd töltsétek föl óvatosan színültig vízzel, úgy, hogy a tálba (ekkor még) ne kerüljön víz!

2. Gyurmából formázzatok egy golyót!

3. Óvatosan süllyesszétek a pohár vízbe a gyurmagolyót! (Most már lesz víz a tálban)

4. Vegyétek ki a poharat a tálból, úgy, hogy ne csorogjon ki belőle további vízmennyiség!

5. A tálban lévő, gyurma által kiszorított vizet öntsétek bele a mérőpohárba, olvassátok le és jegyezzétek föl a mennyiséget!

6. Vegyétek ki a pohárból a gyurmagolyót, töröljétek le és formázzatok belőle egy kerek „hajó” alakot!

7. A poharat tegyétek vissza az üres tálba és töltsétek föl újra színültig vízzel!

8. Óvatosan helyezzétek a víz tetejére a gyurma „hajót”!

9. Vegyétek ki a poharat a tálból, úgy, hogy ne csorogjon ki belőle további vízmennyiség!

10. A tálban lévő, hajó által kiszorított vizet töltsétek a mérőhengerbe, olvassátok le és jegyezzétek föl a mennyiséget!

11. Mit tapasztaltatok?

Gyurmagolyó a vízzel telt pohár aljára süllyedve



Kerek „gyurmahajó” úszik a víz felszínén

